কালবৈশাখীতে লণ্ডভণ্ড কুলপি-ডায়মন্ড হারবার সহ বহু এলাকা

কুলপি:রবিবার রাতের কালবৈশাখীতে (Kalbaisakhi) লণ্ডভণ্ড কুলপি ডায়মন্ড সহ একাধিক এলাকা। শিলাবৃষ্টির সঙ্গে কালবৈশাখী, দক্ষিণ ২৪ পরগনার কুলপি (Kulpi) বিধানসভার কামারচক রামনগর গাজীপুর রামকিশোর সহ বেশ কিছু গ্রাম পঞ্চায়েতে ব্যাপক পরিমাণে ক্ষয়ক্ষতি হয়েছে। ঝড়ের দাপটে ভেঙে পড়েছে বেশ কয়েকটি মাটির বাড়ি, বেশ কয়েকটি বাড়ির চাল উড়ে গিয়েছে। ভেঙে পড়েছে বিদ্যুতের খুঁটি,একাধিক গাছ ভেঙে পড়েছে। এখনও পর্যন্ত বিদ্যুৎ পরিষেবা বিচ্ছিন্ন কামারচক গ্রাম পঞ্চায়েতে। তবে কোন প্রাণহানির খবর না থাকলেও ব্যাপক পরিমাণে ক্ষয়ক্ষতি হয় সাধারণ মানুষের। ইতিমধ্যেই বিষয়টি নিয়ে জনপ্রতিনিধিরা স্থানীয় ব্লগ উন্নয়ন আধিকারিকের সাথে কথা বলেছ বলে জানা যায়।

আরও পড়ুন: দুষ্টু-মিষ্টি ইশা, অভিনেত্রীর স্টাইলে চমক

অন্যদিকে ডায়মন্ড হারবারে (Diamond harbour) ঝড়ের দাপটে বিশাল বড় গাছ ভেঙে পড়ে দুমড়ে মুজুরে গেল বেশ কয়েকটি দোকান ভেঙে পড়ল ইলেকট্রিক ট্রান্সফরমার। ডায়মন্ড হারবার জুড়ে দ্বিতীয় দফার সেবাশ্রয় ক্যাম্প চলছে তারও বেশ কিছু ক্ষয়ক্ষতি হয়েছে ভেঙে পড়েছে একাধিক বড় বড় হাইমাস গেট ও ফেস্টুন। সবমিলিয়ে গতকাল রাতের কয়েক মিনিটের কালবৈশাখী ঝড়ে লণ্ডভণ্ড দক্ষিণ ২৪ পরগনা।

অন্য খবর দেখুন